Document ID: /roh_data/filtered/fineweb-2-filterrobots_roh.jsonl.gz/53181

A la Cuppa Spengler da la fin da l'onn rinforzan trais giugaders il Club da Hockey da Tavau. Da Genevra Servette èsi Valtteri Filppula, e dals SCL Tigers Harri Pesonen e Jesper Olofsson che vegnan a dar per il HCD tar la 94avla ediziun dal turnier da tradiziun. Quai communitgescha il club da Tavau.
Dasper Tavau sa participeschan a la Cuppa Spengler er Ambri-Piotta, Frölunda Göteborg, Sparta Prag, KalPa Kuopio ed il defensur dal titel, il Team Canada.